PPM พุ่งเกือบ 12% รับข่าวเพิ่มทุน 80 ล้านหุ้นให้ “ศุภจักร ไตรรัตโนภาส”
PPM พุ่งเกือบ 12% รับข่าวเพิ่มทุน 80 ล้านหุ้นให้ "ศุภจักร ไตรรัตโนภาส" นั่งแท่นผู้ถือหุ้นใหญ่อันดับ 3 ล่าสุด ณ เวลา 11.27 น. ราคาอยู่ที่ 3.48 บาท ลบ 0.44 บาท หรือ 14.47% สูงสุดที่ 3.56 บาท ต่ำสุดที่ 3.04 บาท มูลค่าซื้อขายที่ 38.76 ล้านบาท
6 ต.ค. 2559

ผู้สื่อข่าวรายงานว่า ราคาหุ้นบริษัท พรพรหมเม็ททอล จำกัด (มหาชน) หรือ PPM ณ เวลา 11.27 น. ราคาอยู่ที่ 3.48 บาท ลบ 0.44 บาท หรือ 14.47% สูงสุดที่ 3.56 บาท ต่ำสุดที่ 3.04 บาท มูลค่าซื้อขายที่ 38.76 ล้านบาท ขณะที่ดัชนีตลาดหุ้นไทยโดยรวมบวก 0.37%

โดยปัจจัยที่คาดว่าส่งผลให้ราคาหุ้น PPM มีการปรับตัวขึ้นมาจากการที่บริษัทจะเพิ่มทุนจดทะเบียนเป็น 200,000,250 บาท จากเดิม 160,000,250 บาท โดยออกหุ้นใหม่ 80,000,000 หุ้น พาร์หุ้นละ 0.50 บาท เสนอขายให้แก่นายศุภจักร ไตรรัตโนภาส ในราคาหุ้นละ 2.46 บาท มูลค่ารวม 196,800,000 บาท ซึ่งมีส่วนลด 9.23% จากราคาตลาด ขณะที่นักลงทุนดังกล่าวได้ทำข้อตกลงเรื่องระยะเวลาการห้ามขายหุ้น (Silent Period) เป็นเวลา 1 ปี
ทั้งนี้หลังการเพิ่มทุนครั้งนี้นายศุภจักร จะเข้ามาถือหุ้นใน PPM สัดส่วน 20% จากเดิมที่ไม่ได้ถือหุ้นอยู่เลย ขณะที่นางกนกกร แทนไกรศร จะลดสัดส่วนการถือหุ้นเหลือ 28.10% จากเดิม 35.12% และนายชำนาญ พรพิไลลักษณ์ จะถือหุ้นเหลือ 25.58% จากเดิมที่ 31.98% เป็นต้น 
สำหรับโครงสร้างผู้ถือหุ้นใหญ่อันดับ 1-5 มีดังนี้
(ภาพรวมข้อมูลผู้ถือหุ้น ณ วันที่ 11/05/2559)